ڤومپير
[[فيشي:Vampire fangs.jpg|تصغير|]]
'''لڤومپير''' هوّا واحد لكائن ف لأساطير و لقيصاص الشعبية، سيرتو ديال ؤروپا الشرقية و لبلقان، لي كيتڭال عليه بلي كيشرب الدم ديال بنادم. ف لفولكلور لؤروپي، لڤومپير كان عادةً بنادم لي مات و رجع و ولّا [[كائن ماشي ميت]]، باش يدير مشاكل ل حبابو ف لحياة، و يتسبب ف قتيلات ف لبلايص لي كان سكن فيهوم قبل. لڤومپير د لفولكلور كيكون لابس [[كفن]] و وجهو منفوخ و قريب ل لكحولية. هاد التصور كيختالف بزاف على اللي نتاشر من بعد ف الروايات لي تكتبو من لقرن 19 فاش تّنتاشر و تّشهر لمفهوم ديال لڤومپير، و لي كيبان فيهوم رقيق و وجهو شاحب.

لقيصاص ديال لڤومپير كانلقاوهوم ف لعالم كامل، ف [[ؤروپا]]، [[أسيا]] و [[إفريقيا]]، تحت مسميات مختالفين. لقصة لي عطات شهرة ل لڤومپيرات كانت ديال كاتب نڭليزي سميتو ''دجون ويليام پوليدوري'' لي كان عنوانها نيت ''لڤومپير''، و خرجات ف 1819 ف إطار مسابقة ديال لقصة لي كانت شاركات فيها تا لكاتبة لمشهورة [[ماري شيلي]] ب رواية [[فرانكنشطاين]]. ولاكين الشكل ديال الرواية لڤومپيرية كا نوع أدبي كيما معروف دابا دارو لكاتب النڭليزي [[برام سطوكر]] ف روايتو [[دراكولا (رواية)|دراكولا]].

كلمة "ڤومپير" أصلها من اللوغة [[الصربية]] {{لوغة|sr|вампир}}، و كلمات مطابقة ؤلا بحالها كانلقاوهوم ف [[لوغات سلاڤية]] خرة. لمعنى لأصلي ديالها مامعروفش، ولاكين كاينة فرضية بلي جاية من شي كلمة [[لوغات تركيكية|تركيكية]] قديمة لي كاتعني "شوافة" ؤلا "سحّارة".

بعض لعولاما كيعتقادو بلي واحد لمرض د لكبدة سميتو [[پورفيريا]] يقدر يكون هوّا لأصل ديال لأساطير على لڤومپيرات و [[بنادم ديب|بنادم الديب]]، حيت كيسبب أعراض كيشبهو شوية ل لوصف الشعبي ديالهوم.<ref>{{Cite web
|url=https://www.scientificamerican.com/article/born-to-the-purple-the-st/
|title=Born to the Purple: the Story of Porphyria
|date=16 دجنبر 2002
|access-date=26 دجنبر 2022
|website=[[ساينتيفيك أميريكان]]
|archive-url=https://web.archive.org/web/20230608054343/https://www.scientificamerican.com/article/born-to-the-purple-the-st/
|archive-date=8 يونيو 2023
}}</ref>

== مصادر ==
{{عيون}}
{{ضبط مخازني}}
{{زريعة}}

[[تصنيف:ڤومپير| ]]
[[تصنيف:لأداب]]
[[تصنيف:فوقطبيعة]]
[[تصنيف:مقالات فيها مصدر و 3000 بايت]]
لڤومپير هوّا واحد لكائن ف لأساطير و لقيصاص الشعبية، سيرتو ديال ؤروپا الشرقية و لبلقان، لي كيتڭال عليه بلي كيشرب الدم ديال بنادم. ف لفولكلور لؤروپي، لڤومپير كان عادةً بنادم لي مات و رجع و ولّا كائن ماشي ميت، باش يدير مشاكل ل حبابو ف لحياة، و يتسبب ف قتيلات ف لبلايص لي كان سكن فيهوم قبل. لڤومپير د لفولكلور كيكون لابس كفن و وجهو منفوخ و قريب ل لكحولية. هاد التصور كيختالف بزاف على اللي نتاشر من بعد ف الروايات لي تكتبو من لقرن 19 فاش تّنتاشر و تّشهر لمفهوم ديال لڤومپير، و لي كيبان فيهوم رقيق و وجهو شاحب.

لقيصاص ديال لڤومپير كانلقاوهوم ف لعالم كامل، ف ؤروپا، أسيا و إفريقيا، تحت مسميات مختالفين. لقصة لي عطات شهرة ل لڤومپيرات كانت ديال كاتب نڭليزي سميتو دجون ويليام پوليدوري لي كان عنوانها نيت لڤومپير، و خرجات ف 1819 ف إطار مسابقة ديال لقصة لي كانت شاركات فيها تا لكاتبة لمشهورة ماري شيلي ب رواية فرانكنشطاين. ولاكين الشكل ديال الرواية لڤومپيرية كا نوع أدبي كيما معروف دابا دارو لكاتب النڭليزي برام سطوكر ف روايتو دراكولا.

كلمة "ڤومپير" أصلها من اللوغة الصربية ، و كلمات مطابقة ؤلا بحالها كانلقاوهوم ف لوغات سلاڤية خرة. لمعنى لأصلي ديالها مامعروفش، ولاكين كاينة فرضية بلي جاية من شي كلمة تركيكية قديمة لي كاتعني "شوافة" ؤلا "سحّارة".

بعض لعولاما كيعتقادو بلي واحد لمرض د لكبدة سميتو پورفيريا يقدر يكون هوّا لأصل ديال لأساطير على لڤومپيرات و بنادم الديب، حيت كيسبب أعراض كيشبهو شوية ل لوصف الشعبي ديالهوم.

 مصادر 

 
تصنيف:لأداب
تصنيف:فوقطبيعة
تصنيف:مقالات فيها مصدر و 3000 بايت